20.12.2022
EL
Επίσημη Εφημερίδα της Ευρωπαϊκής Ένωσης
L 325/189
Βήμα 3 — Πτυχές που αφορούν την ανθρώπινη υγεία και το περιβάλλον κατά το στάδιο της τελικής εφαρμογής Στο βήμα αυτό αξιολογούνται η επικινδυνότητα και οι κίνδυνοι από την τελική εφαρμογή του υπό εξέταση υλικού ή χημικού προϊόντος.
Το εν λόγω βήμα καλύπτει την ειδική ανά χρήση έκθεση στο χημικό προϊόν ή το υλικό και τους συναφείς κινδύνους.
Στόχος είναι να αξιολογηθεί αν η χρήση του χημικού προϊόντος ή υλικού στην τελική εφαρμογή του ενέχει οποιονδήποτε κίνδυνο για την ανθρώπινη υγεία ή το περιβάλλον.
Βήμα 4 — Αξιολόγηση της περιβαλλοντικής βιωσιμότητας Στο τέταρτο βήμα, εξετάζονται οι επιπτώσεις στην περιβαλλοντική βιωσιμότητα καθ’ όλη τη διάρκεια του κύκλου ζωής του χημικού προϊόντος/υλικού με τη διενέργεια ΑΚΖ, στο πλαίσιο της οποίας εξετάζονται διάφορες κατηγορίες επιπτώσεων, όπως η κλιματική αλλαγή και η χρήση των πόρων.
Σε αυτό το βήμα εξετάζονται επίσης η τοξικότητα και η οικοτοξικότητα, με αναφορά στις επιπτώσεις από τις εκπομπές του κύκλου ζωής στον άνθρωπο και στο περιβάλλον μέσω περιβαλλοντικών στοιχείων (π.χ.
έδαφος, νερό, αέρας), συμπεριλαμβανομένης της κινητικότητας μεταξύ των στοιχείων και όχι μέσω άμεσης έκθεσης (καλύπτεται στο βήμα 3).
1) Επικίνδυνες ιδιότητες του υπό εξέταση χημικού προϊόντος ή υλικού
2) Πτυχές της παραγωγής και της μεταποίησης που αφορούν την ανθρώπινη υγεία και ασφάλεια
3) Επικινδυνότητα και κίνδυνοι από την τελική εφαρμογή του υπό εξέταση χημικού προϊόντος ή υλικού
4) Περιβαλλοντικές επιπτώσεις καθ’ όλη τη διάρκεια του κύκλου ζωής του υπό εξέταση χημικού προϊόντος ή υλικού
Εικόνα 2: Απεικόνιση των πτυχών ασφάλειας και βιωσιμότητας του χημικού προϊόντος ή υλικού που καλύπτονται από την αξιολόγηση ασφάλειας και βιωσιμότητας.
Τα έγχρωμα πλαίσια αντιπροσωπεύουν το στάδιο του κύκλου ζωής που καλύπτεται.
Η κόκκινη κουκκίδα υποδεικνύει το υπό αξιολόγηση χημικό προϊόν ή υλικό, ενώ οι κίτρινες και γκρίζες κουκκίδες αναφέρονται σε όλες τις άλλες ουσίες που εκπέμπονται κατά τη διάρκεια του κύκλου ζωής του (π.χ.
άλλες τοξικές χημικές ουσίες που εκπέμπονται κατά την εξαγωγή της πρώτης ύλης ή ως αποτέλεσμα της ενέργειας που χρησιμοποιείται στη διαδικασία παραγωγής).